**AGENȚIA PENTRU PROTECȚIA MEDIULUI DÂMBOVIȚA**

**Nr.17079/10141/.....02.2024**

**DECIZIA ETAPEI DE ÎNCADRARE**

**din 12.02.2024**

Ca urmare a solicitării de emitere a acordului de mediu adresate de **OTELINOX SA** cu sediul în Târgoviște,șos.Găești, nr.16, județul Dâmbovița, înregistrată la APM Dâmbovița cu nr.17079 din 14.11.2023, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de 08.02.2024***,*** că proiectul **“ Construire stație pompe și răcire cu apă”,** propus a fi amplasat în municipiul Târgoviște, șos.Găești, nr.16, județul Dâmbovița,

***- nu se supune evaluării impactului asupra mediului ;***

***- nu se supune evaluării adecvate/ nu se supune evaluării impactului asupra corpurilor de apă;***

Justificarea prezentei decizii:

I. Motivele pe baza cărora s-a stabilit nu se supune evaluării impcatului asupra mediului sunt următoarele:

a) proiectul se încadrează în prevederile Legii nr. 292/2018, Anexa nr 2, pct.13, lit.a

c)activitateava   avea  un  impact  redus  asupra  factorilor  de  mediu  sol,  subsol,  vegetaţie  şi    faună, prin măsurile prevăzute în proiect;

d) nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

1. ***Caracteristicile proiectelului***
2. *mărimea proiectului*

**Caracteristicile construcției propuse**

Investiția care face obiectul prezentului proiect este localizată în interiorul parcelei identificată cadastral cu nr. 80872 UAT Târgoviște, teren intravilan curti construcții, proprietatea OTELINOX S.A. si reprezinta o anexa tehnica necesara procesului de productie existent.

Suprafața de teren pentru implementarea proiectului este de 67.33mp.

Investiția este formată din:

Constructie subterana, cu dimensiunea de 15.10 x 8.60 x 3.90 (L x l x h) compusa din:

* Bazin Apă Brută - subteran din beton armat, cu capacitate de 40 m³.
* Bazin Apă Rece – subteran din beton armat, cu capacitate de 100 m³
* Casa pompe– subteran – S.u = 51.88 mp

Suprafata construita subsol tehnic = 129.86 m²

Constructie supraterana compusa din:

* Constructie supraterana, metalica, amplasata deasupra bazinelor de apa, in care se vor monta utilaje avand functiunea de filtrare/dedurizare/racire/pompare apa din reteaua existenta pe amplasament.
* Dimensiune in plan = 8,60 m x 7.82 m
* Suprafata construita sol = 67.33 m²
* Regim de inaltime = S+P
* H maxim = 4.45 m - cota montaj echipamente – turnuri de racier

DESCRIERE PROCES RACIRE APA

Instalatia de racire apa idustriala este executata in conformitate cerintele tehnice specifice.

Necesarul de apa este asigurat din sistemul de puturi de foraj, sistem amplasat in incinta societatii.

Instalatia de racire apa este constituita din trei bazine de apa, doua turnuri de racire, pompe de circulatie si instalatii de conditionare a apei brute forata:

* Sistem filtrare:
* Sistem dedurizare;
* Instalatie de osmoza inversa.

SISTEM FILTRARE

Apa din put va fi pompata printr-o instalatie de filtrare compusa din doua filtre cu pietris cuartos tip TFB 20 montate in paralel – debit nominal instalatie de filtrare 2 x 17 m³/h = 34 m³/h. Viteza de trecere a apei prin fiecare filtru 15 m/h. Zilnic se va efectua spalarea in sens invers a mediului filtrant. Operatia de spalare dureaza aproximativ 25 minute pentru fiecare filtru in parte, din care:

* 6 ÷ 8 minute barbotare cu aer – instalatia de filtrare dispune de o suflanta;
* 8 ÷ 12 min – spalare in sens invers cu apa filtrata viteza 30 m/h, instalatia de filtrare dispune de o pompa cu debitul nominal de 40 m³/h care va trage apa de spalare din bazinul de stocare apa filtrata.

SISTEM DEDURIZARE APA DE RACIRE

Dupa filtrare apa trece in faza de dedurizare. S-au prevazut o instalatie de dedurizare tip SMP 1802 DUPLEX avand debitul nominal de 15 m³/h.

Apa dedurizata se deverseaza in bazinul de stocare. Se va prevedea un sistem de control a nivelului apei in bazinul de stocare.

DEMINERALIZARE APA SPALARE TABLE

S-a prevazut o linie tehnologica care cuprinde instalatia de dedurizare SMH 1802 terminal box - urmata de o instalatie de osmoza inversa RO B3-9 care are capacitatea de 9,0 m³/h. Alimentarea liniei de demineralizara se va face cu o pompa cu debit de 15 m³/h ce va asigura pres. de 4 bar.

Dupa filtrare, apa trece in faza de dedurizare. S-au prevazut doua instalatii de dedurizare tip SMP1802 ambele DUPLEX, montate in paralel, fiecare avand debitul nominal 15 m³/h

INSTALATIA DE RACIRE

Instalatia de racire propiu zis este constituita din:

* Un bazin apa filtrata - volum util 40 m³;
* 4 pompe de circulatie apa filtrata, debit = 20 m³/h pe unitate;
* Un bazin apa calda - volul util 40 m³;
* 2 pompe de circulatie apa calda, debit = 175 m³/h pe unitate;
* 2 pompe de circulatie apa calda, debit 10 m³/h pe unitate;
* Un bazin apa rece volum maxim util 100 m³;
* 2 pompe circulatie apa rece, debit = 380 m³/h pe unitate;
* 2 pompe circulatie apa rece, debit = 175 m³/h pe unitate;
* 2 turnuri de racire cu o capacitate de 3244 kW pe unitate- TR-1, TR-2.

Apa de la puturile de foraj trece prin procesul de filtrare si este acumulata in bazinul de apa bruta (filtrata). Din bazinul de apa filtrata 2 pompe de circulatie, trimit o cantitate de apa spre instalatia de dedurizare (avand debitul nominal de 15 m³/h) si iar celelalte doua pompe trimit o cantitate de apa spre cea de a doua instalatie de dedurizare ( cu debitul nominal tot de 15 m³/h).

Din cele doua statii de dedurizare apa este colectata intr-un traseu comun din care o cantitatea de apa dedurizata [debit 15 m³/h] este destinata instalatiei de osmoza inversa iar diferenta [10 m³/h] este acumulata in bazinul de apa rece.

Un debit de 175 m³/h apa calda de la instalatia BA3 (amplasata in hala de fabricatie) este acumulat in bazinul de apa calda (amplasat in interiorul halei de fabricatie).

Prin intermediul pompelor de circulatie apa calda [cu o temperatura de 40°C si un debit de 175 m³] este trimisa in turnurile de racire.

Turnurile de racire sunt amplasate pe constructia casei instalatiei de conditionare [filtrare apa cu pietris cuoartos, dedurizare]. Turnurile de răcire cu circuit deschis elimină căldura din sistemele de răcire în atmosferă. Apa caldă de proces este distribuită peste umplutură (mediu de transfer termic) pentru a realiza schimbul de căldură cu aerul introdus de ventilator prin turnul de răcire. În timpul acestei răciri prin evaporare, o mică parte din apă se evaporă (maxim 1.23 litri/sec.), în timp ce apa de proces rămasă se răcește. Din cuvele turnurilor apa racita la o temperatura de 30°C prin curgere libera este dirijata spre bazinul de apa rece. Debitul nominal de apa racita in fiecare turn este de 280 m³/h.

Toate sistemele de pompare sunt formate din doua pompe, una in functiune si cealalta in stand – by (in asteptare). In cazul in care in urma unei avarii se opreste una din cele doua pompe aferente fiecarui circuit va porni in mod automat pompa de rezerva, pompele se vor interschimba intre ele la un numar de ore setat de pe interfata operator. Deasemeni toate pompele sunt dotate si actionate cu convertizor de frecventa. Intregul proces de racire este monitorizat si prevazut cu aparatura senzoristica:

b) *cumularea cu alte proiecte;*în incinta Otelinox se realizeaza simultan mai multe proiecte ca urmare a extinderii unei secții de producție cu un depozit deproduse finite;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

***2. Localizarea proiectelor***

*2.1. utilizarea existentă a terenului* : Investiţia se va realizare în incinta OTELINOX SA, pentru acest proiect a fost emis, de catre Primaria municipiului Târgoviste, Cerificatul de urbanism cu nr. 784 /18.09.2023.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede : nu este cazul;
2. zonele costiere : nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate : nu este cazul;

b) natura transfrontieră a impactului: nu este cazul

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

II. Motivele pe baza cărora s-a stabilit : nu se supune evaluării adecvate sunt următoarele :

- proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

III. Motivele pe baza cărora s-a stabilit: nu se supune evaluării impactului asupra corpurilor de apă sunt următoarele :

Conform adresei nr. 256/MS/07.02.2024 a Administraţiei Bazinală de Apă Buzău Ialomița, SGA Dâmbovița,înregistrată la APM Dâmbovița cu nr.1778 din 07.02.2024. proiectul nu necesită Act de reglementare pe linie de gospodarire a apelor

***Condiții de realizare a proiectului***

Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.

-Titularul are obligația respectării condițiilor impuse prin certificatul de Urbanism nr. 784 /18.09.2023 , emis de Primaria municipiului Târgoviste.

-Titularul are obligația respectării condițiilor impuse prin actele de reglementare emise/solicitate de alte autorități.

-Titularul are obligația respectării condițiilor impuse prin Notificarea de asistență de Specialitate emisă de Directia de Sănătate Publică Dâmbovița nr.2679/08.12.2023.

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete existente;

**Faza de funcţionare - activităţi desfăşurate pe amplasament**

- se va asigura o funcţionare optimă a tuturor echipamentelor prevăzute în proiect pentru protecţia factorilor de mediu

**Protecţia calităţii apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
* **Protecţia aerului în perioada de realizare a proiectului**
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

- se va asigura buna funcționare a echipamentelor prevăzute în proiect;

Nivelul concentratiei în atmosferă a pulberilor în suspensie - fracţia PMl0 - în perimetrul si in

proximitatea amplasamentului trebuie să se încadreze în valoarea limită pentru protecţia prevăzută de Legea nr. 104 / 2011 privind protecţia atmosferei, Anexa 3, B.2., respectiv 50 ug/m.c. pentru o perioadă de mediere de 24 h.

**Protecția împotriva zgomotului în perioada de realizare a proiectului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei proiectului si in timpul functionarii nivelul de zgomot echivalent se va încadra în limitele SR 10009/2017/C91:2020 – Acustica Urbană - limite admisibile ale nivelului de zgomot din mediu ambiant şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* + - 65 dB - la limita spațiului funcțional al amplasamentului\* (\*Limita spațiului funcțional reprezentat de incinte industriale și spații cu activități asimilate activităților industriale se consideră limita proprietății acestui spațiu conform planului cadastral, inclusiv teren (SR 10009/2017, tabel 1, Nota 3);
    - 50 dB – la fațada clădirii rezidențiale care este cea mai expusă acțiunii unei surse de zgomot exterioare\*\* (\*\*In cazul în care orice clădire rezidențială se află poziționată într-un teritoriu protejat instituit ca urmare a punerii in aplicare a Normelor de igiena și sănătate publică privind mediul de viață al populației, aprobate de autoritatea publică centrală pentru sănătate, atunci limita admisibilă a nivelului de zgomot la exteriorul locuinței trebuie să fie 55dB pentru intervalul orar 07.00-23.00 și 45 dB pentru intervalul orar 23.00-07.00 (SR EN 10009/2017, tabel 8, Nota 4); Prin teritorii protejate se înțelege: zonele de locuit, parcurile, zonele de odihna si recreere, instituțiile social-culturale si medicale, precum si unitățile economice ale căror procese tehnologice necesita factori de mediu lipsiți de impurități.
    - 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin\*\*\* (\*\*\*Prin limita proprietății se înțelege limita dată de planul cadastral al proprietăţii (include astfel şi clădirea şi terenul)(SR 10009/2017, Nota pct.4.7)

**Protecţia solului**

-vor fi evitate lucrările care pot duce la degradări ale reţelelor supraterane sau subterane existente in zonă;

-se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;

-se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Deșeuri generate în perioada de construire***

In timpul lucrărilor, pe amplasamentul șantierului vor fi generate următoarele deșeuri

* Deșeuri de ambalaje (diverse materiale) provenite din aprovizionarea materialelor de construcții și a echipamentelor ce vor fi instalate – colectate separat și valorificate
* Beton (spărtura beton) – material inert, evacuat în blocuri de dimensiuni relativ mici catre societati autorizate.
* Deșeuri și resturi metalice (cupoane, armatură feroasă, structuri, echipamente demontate în întreg sau părți, conducte) – valorificat prin societati autorizate (deșeu metalic)
* Pământ din excavarea pentru fundații – va fi reutilizat parțial la umpluturi și nivelarea terenului după terminarea lucrărilor, totuși cea mai mare parte a volumului va fi valorificat pe un alt șantier ca material de umplutură / rambleiere.
* Material plastic (PE, PVC, HDPE din materiale și izolații) – valorificabil prin operator autorizat .
* Deșeuri municipale - vor fi colectate în pubele și preluate de operatorul de salubritate.

În etapa de construire, deşeurile vor fi colectate selectiv şi depozitate în containere speciale amplasate în cadrul organizării de şantier care va fi situată în partea de S a propietatii şi predate partenerilor contractuali autorizaţi în vederea reciclării / eliminării.

Realizarea proiectului va conduce la generarea (estimativă) a următoarelor tipuri și cantități de deșeuri.

|  |  |  |
| --- | --- | --- |
| *Cod deșeu conf. Decizie 2000/532/UE* | *Denumire. deșeu conf. Deciziei 2000/532/UE* | *Modul de stocare* |
| 20 03 01 | Deseuri municipale amestecate | Europubela |
| 17 01 01 | Beton | Habă metalică |
| 17 04 07 | Amestecuri de metale | Platformă betonată |
| 17 04 05 | Fier și oțel | Platformă betonată |
| 17 05 04 | Pământ și pietriș, altele decât cele de la 17 05 03 | Platformă betonată |

***Deșeuri generate în perioada de funcționare***

După finalizarea lucrărilor de construire din cadrul proiect, profilul de generare al deșeurilor de producție din fabrică va fi similar situației actuale (vor fi generate aceleași categorii de deșeuri).

***Modul de gospodărire a deşeurilor***

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și ale OUG 92/2021 privind regimul deșeurilor aprobată prin Legea 17/2023****.*

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- este interzisă depozitarea deşeurilor direct pe sol;

- deșeurile generate pe amplasament vor fi stocate (depozitate temporar) în spații special amenajate (cele reciclabile în containere metalice);

- deșeurile valorificabile, reciclabile vor fi predate unor operatori economici autorizați pentru colectare/ valorificare/ reciclare în baza contractelor de prestări servicii încheiate;

- deșeurile ce nu se pretează valorificării/ reciclării vor fi predate unor operatori economici autorizați pentru colectarea/eliminarea (depozitarea în depozite autorizate), în baza contractelor încheiate;

- deșeurile menajere amestecate vor fi eliminate, pe baza de contract, de operatorul de salubritate, prin depozitare definitiva la platforma ecologica; deșeurile menajare colectate selectiv vor fi valorificate/reciclate.

- constructorul are de asemenea obligaţia reconstrucţiei ecologice a terenurilor ocupate sau afectate;

- alimentarea cu motorina a utilajelor si mașinilor se va face pe o platforma special amenajata, prevăzute cu cuva pentru reținerea scurgerilor accidentale;

- se vor asigura spatii special amenajate pentru colectarea selectiva a deșeurilor generate, pana la predarea acestora operatorilor economici autorizați pentru eliminare/valorificare;

- la finalizarea proiectului se vor reface suprafețele de teren afectate si se vor evacua deșeurile rezultate;

- se vor lua măsuri corespunzătoare în vederea reducerii la minim a condiţiilor care ar favoriza apariţia unor poluări accidentale din cauza staţionării, funcţionării şi transportului cu utilajele şi mijloacele de transport din dotare sau din cauza funcţionării necorespunzătoare;

- se va respecta traseul căilor de acces existente, evitându-se manevrarea utilajelor sau autovehiculelor pe suprafeţele adiacente drumului;

- depozitarea surplusului de pământ se va face pe amplasamentul proiectului

- conform OUG 92/2021, cu modificările și completările ulterioare, titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

**Lucrări de refacere a amplasamentului**

- la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

- se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

- monitorizarea gestiunii deseurilorse va face cu respectarea prevederilor OUG 92/2021 privind regimul deseurilor cu modificările şi completările ulterioare.

- se va asigura evidenţa cronologică a gestiunii deşeurilor pentru fiecare tip de deşeu, precum şi a cantităţii, naturii şi originii deşeurilor şi, după caz, a destinaţiei, a frecvenţei colectării, a mijlocului de transport şi a metodei de tratare, respectiv operaţiunii de valorificare sau eliminare a deşeurilor, potrivit prevederilor Deciziei Comisiei 2014/955/UE și se va pune la dispoziția autorităților competente de control, la cererea acestora;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

- se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

***În perioada de funcţionare a instalatiei :***

* se vor respecta limitele impuse în Autorizația Integrată de Mediu;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Maria Morcoașe**

|  |  |
| --- | --- |
| **Șef Serviciu A.A.A.**  **Florian Stăncescu** | **Intocmit,**  Consilier AAA Adriana Predescu |
|  |  |

|  |  |
| --- | --- |
| **Șef Serviciu C.F.M.**  **Laura Gabriela Briceag** | Consilier CFM Raluca Panțuru |